Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 592

7. Hátrasorolt kötelezettségek Itt kell a hátrasorolt kötelezettségnek számító alárendelt, valamint a kiegészítõ alárendelt kölcsöntõkét, a tulajdonossal szembeni vagyoni kötelezettséget és az egyéb hátrasorolt kötelezettséget kimutatni. A csoportosításnál külön kell választani a külföldiektõl és a belföldiektõl származó részt. Szintén itt kell szerepeltetni a szövetkezeti formában mûködõ hitelintézeteknek a — Cégbírósághoz bejegyzés céljából be nem nyújtott — részjegytõkét, vagyoni hozzájárulást stb. A 71.1 és 73.1 Alárendelt kölcsöntõke — szavatoló tõkénél figyelembe vehetõ sorokba a Hpt. 5. számú mellékletének I. fejezet 2. pontjában ilyenként meghatározott alárendelt kölcsöntõke szerzõdés szerinti összegének az évenkénti fokozatos csökkentés után fennmaradó része szerepelhet. A 71.2 és 73.2 Alárendelt kölcsöntõke — szavatoló tõkénél NEM figyelembe vehetõ sorokba a törvényi elõírásnak megfelelõen az alárendelt kölcsöntõkének — a Hpt. 5. számú melléklete I. fejezet 2. pont d) alpontja szerint — a szavatoló tõke értékébe nem beszámítható részét kell szerepeltetni. Az alárendelt kölcsöntõke fokozatos — a visszafizetési idõpontot megelõzõ öt év során történõ évenkénti — csökkentésének összegét a lejárat szerinti idõpontban, egy összegben kell számításba venni, és ezt kell ezekben a sorokban feltüntetni. Deviza esetén a csökkentés nagyságát a szerzõdés szerinti alárendelt kölcsöntõke devizaértéke határozza meg. 22 Lásd a Függelék II. rész 2. pontját. A szavatoló tõkébe való beszámíthatóság korlátja nem érinti az alárendelt kölcsöntõke könyv szerinti értékét, az a visszafizetésig továbbra is a szerzõdés szerinti értéken szerepel a fõkönyvben! A 72. és 74. Kiegészítõ alárendelt kölcsöntõke sorokban a Hpt. 5. számú mellékletének I. fejezet 3. pontjában ilyenként meghatározott kölcsöntõke teljes összegét kell szerepeltetni. A 75.1 Szövetkezeti részjegy, vagyonjegy sorban a szövetkezeti formában mûködõ hitelintézeteknek a tulajdonukat képezõ részjegy állományt és vagyon-jegyalapot, a 75.2 Szövetkezeti egyéb vagyoni hozzájárulás sorban a bankkonszolidáció során kapott vagyoni hozzájárulást, valamint a fel nem sorolt, de a szövetkezeti hitelintézet számára hátrasorolt kötelezettségnek számító egyéb állományt (pl. a konszolidációhoz nem kapcsolódó vagyoni hozzájárulást) kell jelenteni. A kétszeres számbavétel elkerülése érdekében azok a szövetkezeti jegyzett tõke elemek, amelyek a 91.1 Jegyzett tõke sorban figyelembe lettek véve, nem szerepelhetnek a 75.1—75.2 sorokban. A bármilyen ok miatt visszavett (visszavásárolt) részjegyeket nem szabad kimutatni a részjegy állományban.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes